หนูมีประขำเดือนตามปกติแต่ครั้งนี้มีประจำเดือนเยอะมากๆ ปวดท้องน้อยมากๆ ทานอะไรไม่ค่อยได้ไปพบแพทย์บอกว่าหนูเป็นโรคกระเพาะ แต่ประจำเดือนมันผิดปกติมันมีเมือกใสๆที่เป็นเลือดออกมาซึ่งหนูไม่เคยเป็นมาก่อนหนูเป็นอะไรคะเครียดๆมากอ่านในกูเกิลกลัวท้องแต่หนูไม่เคยมีเพสัมพันธ์นะคะ
สวัสดีค่ะ เลือดประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท และไม่มีเลือดออกระหว่างรอบเดือนอีกการมีเลือดประจำเดือนที่มามากในทางการแพทย์นั้นคือมามากเกินกว่า 7 วันแล้วยังไม่หยุด หรือออกมากจนทำให้มีอาการซีด เพลีย จากการมีเลือดออกนั้นดังนั้นให้สังเกตลักษณะและปริมาณของเลือดประจำเดือนตนเองอีกครั้ง หากเข้าข่ายการมีเลือดออกมากจริงนั้น ควรไปพบแพทย์และแจ้งให้ทราบ เพื่อหาสาเหตุต่างๆที่เป็นไปได้เช่นเนื้องอกมดลูกหรือปากมดลูก การติดเชื้อใดๆในช่องคลอดหรือปากมดลูก หรือมีภาวะการแข็งตัวของเลือดที่ไม่ปกติต่อไป ในเบื้องต้นควรงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง